Document ID: 32014D0091

A BIZOTTSÁG VÉGREHAJTÁSI HATÁROZATA
(2014. február 14.)
Olaszország és Spanyolország egyes régióinak hivatalosan brucellózistól (B. melitensis) mentesnek nyilvánítása tekintetében a 93/52/EGK határozat II. mellékletének módosításáról, valamint Magyarországnak hivatalosan tuberkulózistól mentesnek, Romániának, valamint Olaszország egyes régióinak hivatalosan brucellózistól mentesnek, Olaszország egyes régióinak hivatalosan a szarvasmarhák enzootikus leukózisától mentesnek nyilvánítása tekintetében a 2003/467/EK határozat I., II. és III. mellékletének módosításáról
(az értesítés a C(2014) 741. számú dokumentummal történt)
(EGT-vonatkozású szöveg)
(2014/91/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I.4. pontjára, II.7. pontjára és D. melléklete I.E. pontjára,
tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (2) és különösen annak A. melléklete 1. fejezetének II. szakaszára,
mivel:
(1)
A 91/68/EGK irányelv meghatározza a juh- és kecskefélék Unión belüli kereskedelmére irányadó állat-egészségügyi feltételeket. Meghatározza a tagállamok vagy azok régiói hivatalosan brucellózismentesnek való nyilvánításához szükséges feltételeket.
(2)
A 93/52/EGK bizottsági határozat (3) II. mellékletében felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
(3)
Olaszország annak érdekében, hogy Liguria régiót és Lazio régiót hivatalosan brucellózistól (B. melitensis) mentessé lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy eleget tesz a 91/68/EGK irányelvben meghatározott feltételeknek.
(4)
Az Olaszország által benyújtott dokumentumok értékelése alapján Liguria régiót és Lazio régiót hivatalosan brucellózistól (B. melitensis) mentesnek kell nyilvánítani.
(5)
Spanyolország annak érdekében, hogy Navarra autonóm közösséget hivatalosan brucellózistól (B. melitensis) mentessé lehessen nyilvánítani, olyan dokumentumokat nyújtott be a Bizottsághoz, amelyek igazolják, hogy eleget tesz a 91/68/EGK irányelvben meghatározott feltételeknek.
(6)
A Spanyolország által benyújtott dokumentumok értékelése alapján Navarra autonóm közösséget hivatalosan brucellózistól (B. melitensis) mentessé kell nyilvánítani.
(7)
A 93/52/EGK határozat II. mellékletében az Olaszországra és Spanyolországra vonatkozó bejegyzést ezért ennek megfelelően módosítani kell.
(8)
A 64/432/EGK irányelv a szarvasmarhák és sertések Unión belüli kereskedelmére vonatkozik. Meghatározza az ahhoz szükséges feltételeket, hogy egy tagállamot vagy annak egy régióját a szarvasmarha-állományokat illetően hivatalosan tuberkulózistól mentesnek, hivatalosan brucellózismentesnek, illetve hivatalosan szarvasmarhák enzootikus leukózisától mentesnek lehessen nyilvánítani.
(9)
A 2003/467/EK bizottsági határozat (4) mellékletei felsorolják azokat a tagállamokat és régióikat, amelyeket hivatalosan tuberkulózismentesnek, hivatalosan brucellózismentesnek és hivatalosan szarvasmarhák enzootikus leukózisától mentesnek nyilvánítottak.
(10)
Magyarország olyan dokumentumokat nyújtott be a Bizottsághoz, amelyek egész területére vonatkozóan igazolják, hogy eleget tesz a tuberkulózismentesség hivatalos státusának megszerzéséhez teljesítendő, a 64/432/EGK irányelvben meghatározott feltételeknek.
(11)
A Magyarország által benyújtott dokumentáció értékelését követően e tagállamot hivatalosan tuberkulózismentesnek kell nyilvánítani.
(12)
Románia olyan dokumentumokat nyújtott be a Bizottsághoz, amelyek egész területére vonatkozóan igazolják, hogy eleget tesz a brucellózismentesség hivatalos státusának megszerzéséhez teljesítendő, a 64/432/EGK irányelvben meghatározott feltételeknek.
(13)
A Románia által benyújtott dokumentáció értékelését követően e tagállamot hivatalosan brucellózismentesnek kell nyilvánítani.
(14)
Olaszország olyan dokumentumokat nyújtott be a Bizottsághoz, amelyek alapján megállapítható, hogy Liguria régió esetében teljesülnek azok a feltételek, amelyek alapján a 64/432/EGK irányelvnek megfelelően hivatalosan brucellózistól mentesnek nyilvánítható.
(15)
Az Olaszország által benyújtott dokumentáció értékelését követően Liguria régiót hivatalosan brucellózistól mentes régiónak kell nyilvánítani.
(16)
Olaszország olyan dokumentumokat nyújtott be a Bizottsághoz, melyek igazolják, hogy Campania régió Avellino megyéje, Lazio régió Latina megyéje és Liguria régió eleget tesznek a hivatalosan szarvasmarhák enzootikus leukózisától mentes státus megszerzésére vonatkozó, a 64/432/EGK irányelvben meghatározott feltételeknek.
(17)
Az Olaszország által benyújtott dokumentáció értékelését követően Campania régió Avellino megyéjét, Lazio régió Latina megyéjét és Liguria régiót hivatalosan a szarvasmarhák enzootikus leukózisától mentesnek kell nyilvánítani.
(18)
Ezért a 2003/467/EK határozat I., II. és III. mellékletét ennek megfelelően módosítani kell.
(19)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/52/EGK határozat II. melléklete e határozat I. mellékletének megfelelően módosul.
2. cikk
A 2003/467/EK határozat I., II. és III. melléklete e határozat II. mellékletének megfelelően módosul.
3. cikk
Ennek a határozatnak a tagállamok a címzettjei.
Kelt Brüsszelben, 2014. február 14-én.

Labels: 3
18
6